El 'III Gran Premio Ciudad de Sagunto' reuneix els i les atletes amb més nivell del panorama atlètic actual
19 de juny 2023

![](/media/crrc0uvk/img_4745_c.jpg?width=850&height=566.6666666666666)El dia 21 de juny es disputarà el 'III Gran Premio de Atletismo Ciudad de Sagunto -IX Memorial Emilio Villagrasa- Meeting Internacional de Atletismo', que començarà a les 17.30 hores i acabarà passades les 21.15 hores en el Poliesportiu Municipal (internuclis). La competició està organitzada pel CAU Morvedre amb la col·laboració de l'asistència de clubs d'atletisme i triatló de la ciutat i el patrocini de l'Ajuntament de Sagunt. A l'inici de la competició se celebraran dos proves de categories sub16 perquè puguen participar-hi atletes locals. A las 17.30 hores seran el 600 metres llisos masculins i a les 17.40 hores els 1000 metres femenins.

En l'acte de presentació ha participat l'alcalde de Sagunt, Darío Moreno; el regidor de l'Ajuntament de Sagunt, Javier Timón; el president de la Federació d'Atletisme de la Comunitat Valenciana (FACV), Vicente Añó; i l'atleta d'Estivella i ambaixadora del certamen, Marta Pla. També hi han assistit els dirigentes de la ciutat.

**«Comptarem en el nostre municipi amb una competició d'atletisme d'alt nivell, tant nacional com internacional, on els i les atletes buscaran mínimes internacionals»,** ha ressaltat Javier Timón. En esta mateixa idea ha incidit el president de la FACV, Vicente Añó: **«El míting de Sagunt ha pujat de nivell i hi ha una excel·lent participació més enfocada a carreres».** També ha ressaltat que, hui dia, la Federació Internacional d'Atletisme marca molt bé les proves que puntuen per als campionats mundials.

Darío Moreno ha assenyalat que, per al desenvolupament esportiu i econòmic **«és imprescindible que també** **hi haja alguns esdeveniments que destaquen, que tinguen una importància especial perquè al final parlem de crear escola, de crear referents, de posar en valor els nostres propis referents i, per això, és imprescindible que també la gent de la nostra ciutat veja que quan parlem d'atletisme no sempre s'ha d'anar fora per a gaudir del millor atletisme».**

Este esdeveniment d'atletisme d'alt nivell comptarà amb la presència d'alguns destacats atletes com són el britànic Dewi Thomas Hammond, en 100 metres; el burkinés Eric Nzikwinkunda, en 800 metres; l'espanyola Andrea Rodríguez, que buscarà la marca mínima de participació en el Campionat d'Europa sub23 en 800 metres; i l'espanyol i esportista local Abderrahman El Khayami. En el cas particular d'El Kahayami, buscarà baixar dels 3.36:90 en els 1500 metres per a aconseguir classificarse per al mundial de milla en ruta.

El 'III Gran Premio de Atletismo Ciudad de Sagunto' començarà a les 17.30 hores amb las proves sub16. Després, a les 17.50 hores seran el 400 m tanques femenins; a les 18 hores el salt de longitud femení i la primera semifinal dels 100 m masculins; a las 18.15 hores la segona semifinal dels 100 m masculins; a les 18.25 hores els 400 m femenins; a les 18.40 hores els 400 m masculins; a les 18.55 hores la final dels 100 m masculins; a les 19.10 hores la Sèrie B dels 800 m femenins; a les 19.25 hores la Sèrie B dels 800 m masculins; a les 19.40 la Sèrie A dels 800 m femenins; a les 20 hores la Sèrie A dels 800 m masculins; a les 20.15 hores la Sèrie B dels 1500 m femenins; a las 20.30 hores la Sèrie B dels 1500 m masculins; a les 20.45 hores la Sèrie A dels 1500 ml femenins; a les 21 hores la Sèrie A dels 1500 ml masculins; i a les 21.15 hores el 5000 ml femenins.

La representació local en les diferents proves del torneig és bastant àmplia: el campió autonòmic sub16 Pablo Martínez en 600 ml; Carme Pallas, Inés Vicente i Mirella Argiz en 1000 ml; Marta Pla, Andrea Rodríguez i María Navarro en 800 ml; Soukhaina El Khayami, Irene Navarro, Cami Collet i Luna Crispín en 1500 ml; Laura Vacas, Marta García, Miranda Crispín i Lucía Gramage en 400 ml; Carla Aucejo i Claudia Arter en 400 m tanques; Laura Méndez en 5000 ml; Abdelmonim El Khayami, Tarik El Amri, Alberto Castelló, Pablo Navarro i el ja citat Abderrahman El Khayami en 1500 ml.

L'atleta d'Estivella i ambaixadora de l'esdeveniment, Marta Pla, ha posat en valor la importància del 'Gran Premi Ciutat de Sagunt': **«Com a esportista, esta competició em permet buscar el màxim rendiment, perquè en la línia d'eixida estaran els esportistes amb més nivell del panorama atlètic actual».** A més, ha agraït la labor de les institucions perquè en el municipi es respire atletisme en cada racó.

![](/media/l3in2r5m/cartel_c.jpg?width=601.1261261261261&height=850)

*   [](http://www.facebook.com/sharer.php?u=https://aytosagunto.es/va/actualitat/el-iii-gran-premio-ciudad-de-sagunto-reuneix-els-i-les-atletes-amb-mes-nivell-del-panorama-atletic-actual/ "Facebook")
*   [](http://twitter.com/share?url=https://aytosagunto.es/va/actualitat/el-iii-gran-premio-ciudad-de-sagunto-reuneix-els-i-les-atletes-amb-mes-nivell-del-panorama-atletic-actual/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-iii-gran-premio-ciudad-de-sagunto-reuneix-els-i-les-atletes-amb-mes-nivell-del-panorama-atletic-actual/ "Linked In")
*   [](mailto:?body=https://aytosagunto.es/va/actualitat/el-iii-gran-premio-ciudad-de-sagunto-reuneix-els-i-les-atletes-amb-mes-nivell-del-panorama-atletic-actual/)